internet vaartha 166 Views
నష్టాల్లో ముగిసిన స్టాక్‌ మార్కెట్లు
ముంబై : బెంచ్‌మార్క్‌ స్టాక్‌ సూచీలన్నీ ఒకటిశాతం దిగజారాయి. ఆసియా మార్కెట్లలోను, ఆర్థికరంగ కంపెనీల షేర్లలో పతనంతో మార్కెట్లు వారం ప్రారంభంలోనే ప్రభావితం అయ్యాయి. బిఎస్‌ఇ సెన్సెక్స్‌ 371 పాయింట్లు దిగజారి 24,966 పాయింట్లవద్ద స్థిరపడితే నిఫ్టీ 50సూచి 101 పాయింట్లుక్షీణించి 7615వద్ద నిలిచింది. ఇంట్రాడేలో నిఫ్టీ 7588 పాయింట్లు, సెన్సెక్స్‌ 24,895 పాయింట్లకు కూడా చేరాయి. బిఎస్‌ఇ మిడ్‌క్యాప్‌, స్మాల్‌ క్యాప్‌ సూచీలు 1.5నుంచి 2శాతంవరకూ క్షీణించాయి. మార్కెట్లపరంగా 1790 కంపెనీల షేర్లు క్షీణిస్తే 1157కంపెనీల షేర్లు స్వల్పలాభాలతో ముగి సాయి. ఇన్వెస్టర్లు ఎక్కువగా మార్చినెల ఫ్యూచర్స్‌ఆప్షన్స్‌ ముగియడంతో లాభాల స్వీకరణకే మొగ్గుచూపించారు. నిఫ్టీ7800నుంచి 7900 పాయింట్లకు సైతం ముగిసే అవకాశం ఉంది. బ్యాంకింగ్‌, మెటల్‌, సిమెంట్‌ రంగాలకు చెందిన షేర్లు ఎక్కువ ప్రభావానికి లోనయ్యాయి. పెట్టుబడులపరంగాచూస్తే 7800నుంచి 7900పాయింట్లవద్ద నిలిచింది. ఏప్రిల్‌ రెండోవారంలో మార్కెట్ల కు భారీ మార్పులు వస్తాయని నిపుణులు అంచనా వేస్తున్నారు. నిఫ్టీ 6600 నుంచి 6300గా ఉంటుందని వచ్చే నాలుగునుంచి ఆరునెలల్లో ఇదే తీరు ఉంటుందని ఐడిబిఐ కేపిటల్‌ ఎకె ప్రభావకర్‌ విశ్లేషించారు. డాలరుతో రూపాయి మారకం విలువలు కూడా 66.57 రూపాయలుగా నిలిచింది. చమురు సంస్థల ధరలు సోమవారం మందకొడిగా సాగాయి. అలాగే ట్రేడర్లు రిజర్వుబ్యాంకు ద్రవ్యవిధాన సమీక్ష, రెపోరేట్ల తగ్గింపు అంశాలకు ఎక్కువ ఆసక్తి చూపించారు. ఏప్రిల్‌ ఐదవతేదీ సమీక్షలో బ్యాంకు 25బేసిస్‌ పాయింట్లు తగ్గిస్తుందని ఇప్పటికే ఆర్థికవేత్తలు అంచనాలు వేస్తున్నారు. విదేశీ మార్కెట్ల పరంగాచూస్తే ఆసియా మార్కెట్లు తొలిలాభాలు కోల్పోయి నష్టాల్లో పడ్డాయి. ఫెడ్‌రిజర్వుఅధికారులు వడ్డీరేట్లపెంపు ఉండవచ్చన్న సంకేతాలిచ్చారు. యూరో పియన్‌మార్కెట్లు ఈస్టర్‌డే సందర్భంగా సోమవారం సెలవు ప్రకటించాయి. ఇక దేశీయంగా చూస్తే మెటల్‌ కంపెనీలు లాభాలస్వీకరణతో ఎక్కువ వత్తిడి చవిచూశాయి. వేదాంత, హిందాల్కో ఇండస్ట్రీస్‌, స్టీల్‌ అథారిటీ ఆఫ్‌ ఇండి యా, భూషణ్‌ స్టీల్‌ వంటి కంపెనీలు రెండుశాతం చొప్పున నష్టపోయాయి. టాటాస్టీల్‌, జిందాల్‌ స్టీల్‌ అండ్‌పవర్‌, జెఎస్‌డబుల్య స్టీల్‌, ఎన్‌ఎండిసి వంటివి 1 నుంచి ఐదుశాతం ఎన్‌ఎస్‌ఇలో క్షీణించాయి. టాటాస్టీల్‌ బోర్డు ఈనెల 29వ తేదీ సమావేశం అవుతోంది. యుకె ప్లాంట్‌ను కొనసాగించాలా వద్దా అన్న అంశంపై చర్చలు జరుపతాయి. టాటాస్టీల్‌ ఐదుశాతంమేర క్షీణిం చింది. అలాగే టాటామోటార్స్‌కు అదనంగా 619 యూనిట్ల భారీ రక్షణరంగ వాహనాలను సరఫరాచేసే కాంట్రాక్టు లభించింది. మల్టీయాక్సిల్‌ ట్రక్కులు రక్షణరంగంలో వినియోగించేందుకు ఆర్డరు వచ్చింది. టాటామోటార్స్‌షేర్లు మాత్రం నాలుగుశాతం క్షీణించాయి. ఎస్‌బిఐ, యాక్సిస్‌బ్యాంకు, ఐసిఐసిఐ బ్యాంకు, హెచ్‌డిఎఫ్‌సి వంటివి 2నుంచి 4శాతం క్షీణించాయి. పార్మరంగ షేర్లు కూడా ఒత్తిడికి లోనయ్యాయి. అమెరికా ఎఫ్‌డిఎ తనిఖీలు, ఇటీవలే కేంద్రం 300 ఔషధాలపై నిషేధం విధించడంతో సన్‌ఫార్మా, లూపిన్‌ సంస్థలు రెండుశాతం, నాలుగుశాతం చొప్పున క్షీణించాయి. నాట్కోఫార్మా కూడా ఐదు శాతం క్షీణించింది. కంపెనీపై ఎఫ్‌డిఎ తనిఖీలే ఇందుకు దోహదం చేశాయి. ఇక జివికె పవర్‌ అండ్‌ ఇన్‌ఫ్రా ఆరుశాతం పెరిగింది. 33శాతం బెంగళూరు ఎయిర్‌పోర్టు వాటానుఫెయిర్‌ఫాక్స్‌ హోల్డింగ్స్‌కు 2149కోట్లకు విక్రయించేందు కు బోర్డు అంగీకరించడమే ఇందుకు కీలకం. బయోకాన్‌ జపాన్‌ ఆరోగ్యమంత్రిత్వ శాఖనుంచి తన ఔషధం బయోసిమిలర్‌ ఇన్సులిన్‌ గ్లార్గిన్‌ను డిస్పోజబుల్‌ పెన్స్‌లో విక్రయించేందుకు అనుమతిని పొందింది దీనితో కంపెనీ షేర్లు ఐదుశాతం పెరిగాయి.